**Petter Skavlan** (født 1956) er en norsk manusforfatter og produsent som har skrevet manus for flere filmer og tv-serier.

Karriere
--------

Skavlan startet sin karriere som regissør ved Nationaltheatret i Oslo (1982-1985). Senere oversatte han dramatikk før han begynte å skrive filmmanus. Han har også skrevet og regissert en rekke prisvinnende reklamefilmer.

Skavlan har blant annet skrevet manus til spillefilmen *Sweetwater,* som utspiller seg på Romas søppelfyllinger (1988). Sammen med Brasse Brännström skrev han den svenske tv-serien *Mitt Sanna Jag* (1995). Videre har han skrevet spillefilmen og tv-serien *Sofies Verden* (1999), finansdokumentaren *When Bubbles Burst* (2012) og den Golden Globe- og Oscar-nominerte spillefilmen *Kon-Tiki (2012)*. Under pseudonymet Alex Boe skrev han manus til spillefilmen *Den 12. Mann* (2018). Skavlan har også skrevet manus til *Domino,* regissert av Brian De Palma (2019) og *People of the Book*, regissert av Danis Tanovic (2021). På Kon-Tiki, Den 12. Mann og Domino var Skavlan også ansvarlig produsent.

Han jobber deler av året i Los Angeles, USA der han er representert av ICM Partners I Skandinavia er han representert av Lindberg Management i København. Skavlan har en rekke tillits- og styreverv, hovedsakelig innenfor underholdning og arkitektur.

Skavlan skrev den 24 ord lange teksten av *Nocturne*, som vant Eurovision Song Contest 1995. 

Sammen med den serbiske performancekunstneren Marina Abramovic har Skavlan skrevet operaen 7 Deaths of Maria Callas Arkivert 4. februar 2020 hos Wayback Machine. for Bayerische Staatsoper i München. Denne hadde premiere i september 2020.

Familie
-------

Han er bror av journalist og programleder Fredrik Skavlan (født 1966), allmennlege og debattant Jørgen Skavlan (født 1957).

Referanser
----------

1. ↑   datos.bne.es, BNE-identifikator XX5488631, besøkt 9. oktober 2017[Hentet fra Wikidata]
2. ↑  Alex Boe
3. ↑  12th MAN, IMDB
4. ↑  Meyers, Jonathan Rhys; Gullestad, Thomas (10. november 2017). «12th Man». Besøkt 26. mars 2017.
5. ↑  Domino, IMDB
6. ↑  «Domino». Besøkt 26. mars 2017.
7. ↑  «People of the Book – Good Films Collective» **(engelsk)**. Besøkt 5. mars 2020.
8. ↑  «ICM Partners». *ICM Partners*. Besøkt 6. oktober 2020.
9. ↑  Lindberg Management
10. ↑  Lundgaard, Hilde (16. september 2016). ««Nordmenn er som bortskjemte enebarn»». *Aftenposten*. Besøkt 5. mars 2020. «I barndomshjemmet på Blindern kjempet lillebror Fredrik, søster Guri (produsent i NRK) og storebror Petter (manusforfatter) om både plassen og oppmerksomheten, og den viktigste regelen var å mene og delta. Det var Jørgen, populært kalt dr. Kjekk og stjerne allerede i russerevyen, som burde blitt familiens kjendis.»

Eksterne lenker
---------------

* (en) Petter Skavlan på Internet Movie Database Rediger på Wikidata

* (no) Petter Skavlan hos Sceneweb Rediger på Wikidata

* (sv) Petter Skavlan i Svensk Filmdatabas Rediger på Wikidata

* (da) Petter Skavlan på Filmdatabasen Rediger på Wikidata

* (da) Petter Skavlan på Scope Rediger på Wikidata

* (fr) Petter Skavlan på Allociné Rediger på Wikidata

* (en) Petter Skavlan på AllMovie Rediger på Wikidata

* (en) Petter Skavlan hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** SUDOC **·** NKC **·** BNE **·** Discogs
 |